钦定古今图书集成/明伦汇编/闺媛典/第236卷 > 李百史妻张氏
## 钦定古今图书集成/明伦汇编/闺媛典/第236卷 > 李百史妻张氏

按《汝宁府志》：“张氏，汝阳廪生李百史妻。归数年，百史
病亡，子超宗方在抱，氏以死自誓。翁姑劝解之，曰：‘尔
死如此，周岁儿何’？氏慷慨曰：‘成吾一己之志，使李氏
乏嗣，非也’。”乃抚养遗孤，历十八年，超宗食饩，未几死，
无子。氏穷困衰老，备尝艰苦，以百史胞弟璠之子继
嗣，年七十馀终。

===方载妻万氏===按《汝宁府志》：“万氏，光山方载妻。载为诸生，早亡。氏抚
妾子主蒸尝。家贫苦节，年八十五卒。”